02018R0574 — EL — 16.04.2018 — 000.001

Το κείμενο αυτό αποτελεί απλώς εργαλείο τεκμηρίωσης και δεν έχει καμία νομική ισχύ. Τα θεσμικά όργανα της Ένωσης δεν φέρουν καμία ευθύνη για το περιεχόμενό του. Τα αυθεντικά κείμενα των σχετικών πράξεων, συμπεριλαμβανομένων των προοιμίων τους, είναι εκείνα που δημοσιεύονται στην Επίσημη Εφημερίδα της Ευρωπαϊκής Ένωσης και είναι διαθέσιμα στο EUR-Lex. Αυτά τα επίσημα κείμενα είναι άμεσα προσβάσιμα μέσω των συνδέσμων που περιέχονται στο παρόν έγγραφο

Διορθώνεται από:

▼B

ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/574 ΤΗΣ ΕΠΙΤΡΟΠΉΣ

της 15ης Δεκεμβρίου 2017

για τα τεχνικά πρότυπα για τη δημιουργία και τη λειτουργία συστήματος ιχνηλασιμότητας για τα προϊόντα καπνού

(Κείμενο που παρουσιάζει ενδιαφέρον για τον ΕΟΧ)

ΚΕΦΑΛΑΙΟ I

ΑΝΤΙΚΕΙΜΕΝΟ ΚΑΙ ΟΡΙΣΜΟΙ

Άρθρο 1

Αντικείμενο

Ο παρών κανονισμός καθορίζει τα τεχνικά πρότυπα για τη δημιουργία και τη λειτουργία του συστήματος ιχνηλασιμότητας που προβλέπεται στο άρθρο 15 της οδηγίας 2014/40/ΕΕ.

Άρθρο 2

Ορισμοί

Για τους σκοπούς του παρόντος κανονισμού, επιπλέον των ορισμών που προβλέπονται στο άρθρο 2 της οδηγίας 2014/40/ΕΕ, ισχύουν οι ακόλουθοι ορισμοί:

ΚΕΦΑΛΑΙΟ II

ΤΕΧΝΙΚΕΣ ΠΡΟΔΙΑΓΡΑΦΕΣ ΣΧΕΤΙΚΑ ΜΕ ΤΟΝ ΜΟΝΑΔΙΚΟ ΑΝΑΓΝΩΡΙΣΤΙΚΟ ΚΩΔΙΚΟ

ΤΜΗΜΑ 1

Κοινές διατάξεις

Άρθρο 3

Εκδότης αναγνωριστικών κωδικών

1. Κάθε κράτος μέλος διορίζει έναν φορέα (τον «εκδότη αναγνωριστικών κωδικών») ως υπεύθυνο για τη δημιουργία και την έκδοση μοναδικών αναγνωριστικών κωδικών, σύμφωνα με τα άρθρα 8, 9, 11 και 13, εντός ενός έτους κατ' ανώτατο όριο από την ημερομηνία έναρξης ισχύος του παρόντος εκτελεστικού κανονισμού.

2. Τα κράτη μέλη διασφαλίζουν ότι υποψήφιος εκδότης αναγνωριστικών κωδικών ο οποίος προτίθεται να κάνει χρήση των υπηρεσιών υπεργολάβου για την εκτέλεση των καθηκόντων του είναι επιλέξιμος προς διορισμό μόνο εάν έχει κοινοποιήσει στο οικείο κράτος μέλος τα στοιχεία κάθε προτεινόμενου υπεργολάβου.

3. Ο εκδότης αναγνωριστικών κωδικών είναι ανεξάρτητος και πληροί τα κριτήρια που ορίζονται στο άρθρο 35.

4. Κάθε εκδότης αναγνωριστικών κωδικών εφοδιάζεται με μοναδικό αναγνωριστικό κωδικό. Ο κωδικός αποτελείται από αλφαριθμητικούς χαρακτήρες και συμμορφώνεται με το πρότυπο του Διεθνούς Οργανισμού Τυποποίησης και της Διεθνούς Ηλεκτροτεχνικής Επιτροπής (ISO/IEC) 15459-2: 2015.

5. Αν ο ίδιος εκδότης αναγνωριστικών κωδικών έχει διοριστεί ως τέτοιος σε περισσότερα από ένα κράτη μέλη, ταυτοποιείται με τον ίδιο αναγνωριστικό κωδικό.

6. Τα κράτη μέλη κοινοποιούν στην Επιτροπή τον διορισμό του εκδότη αναγνωριστικών κωδικών και τον αναγνωριστικό κωδικό του εντός ενός μήνα από τον διορισμό του.

7. Τα κράτη μέλη διασφαλίζουν ότι πληροφορίες σχετικά με την ταυτότητα του διορισμένου εκδότη αναγνωριστικών κωδικών και τον αναγνωριστικό κωδικό του καθίστανται δημοσίως διαθέσιμες και προσβάσιμες μέσω του διαδικτύου.

8. Κάθε κράτος μέλος λαμβάνει επαρκή μέτρα για να διασφαλίζει:

9. Ο εκδότης αναγνωριστικών κωδικών μπορεί να ορίζει και να χρεώνει τέλη στους οικονομικούς φορείς αποκλειστικά για τη δημιουργία και την έκδοση μοναδικών αναγνωριστικών κωδικών. Τα τέλη πρέπει να μην εισάγουν διακρίσεις και να είναι αναλογικά προς τον αριθμό των μοναδικών αναγνωριστικών κωδικών που δημιουργούνται και χορηγούνται στους οικονομικούς φορείς, λαμβανομένου υπόψη του τρόπου παράδοσης.

Άρθρο 4

Εκδότες αναγνωριστικών κωδικών που είναι αρμόδιοι για τη δημιουργία και την έκδοση μοναδικών αναγνωριστικών κωδικών

1. Για τα προϊόντα καπνού που κατασκευάζονται στην Ένωση, αρμόδιος εκδότης αναγνωριστικών κωδικών είναι ο φορέας που έχει διοριστεί για το κράτος μέλος στο οποίο κατασκευάζονται τα προϊόντα.

Κατά παρέκκλιση από το πρώτο εδάφιο, αν το κράτος μέλος στην αγορά του οποίου διατίθενται τα προϊόντα επιβάλλει τέτοια απαίτηση, αρμόδιος εκδότης αναγνωριστικών κωδικών είναι ο φορέας που έχει διοριστεί για το κράτος μέλος στην αγορά του οποίου διατίθενται τα προϊόντα.

2. Για τα προϊόντα καπνού που εισάγονται στην Ένωση, αρμόδιος εκδότης αναγνωριστικών κωδικών είναι ο φορέας που έχει διοριστεί για το κράτος μέλος στην αγορά του οποίου διατίθενται τα προϊόντα.

3. Για τα προϊόντα καπνού που συσκευάζονται σε γενική συσκευασία στην Ένωση, αρμόδιος εκδότης αναγνωριστικών κωδικών είναι ο φορέας που έχει διοριστεί για το κράτος μέλος στο οποίο τα προϊόντα συσκευάζονται σε γενική συσκευασία.

4. Για τα προϊόντα καπνού που προορίζονται για εξαγωγή, αρμόδιος εκδότης αναγνωριστικών κωδικών είναι ο φορέας που έχει διοριστεί για το κράτος μέλος στο οποίο κατασκευάζονται τα προϊόντα.

5. Σε περίπτωση προσωρινού κωλύματος του αρμόδιου εκδότη αναγνωριστικών κωδικών, η Επιτροπή μπορεί να επιτρέπει στους οικονομικούς φορείς να χρησιμοποιούν τις υπηρεσίες άλλου εκδότη αναγνωριστικών κωδικών ο οποίος έχει διοριστεί σύμφωνα με το άρθρο 3.

Άρθρο 5

Ισχύς μοναδικών αναγνωριστικών κωδικών και απενεργοποίηση

1. Οι μοναδικοί αναγνωριστικοί κωδικοί που δημιουργούνται από εκδότες αναγνωριστικών κωδικών μπορούν να χρησιμοποιηθούν για την επισήμανση μονάδων συσκευασίας ή γενικών συσκευασιών, όπως προβλέπεται στα άρθρα 6 και 10, για μέγιστο διάστημα έξι μηνών από την ημερομηνία παραλαβής των μοναδικών αναγνωριστικών κωδικών από τον οικονομικό φορέα. Μετά την πάροδο του εν λόγω χρονικού διαστήματος οι μοναδικοί αναγνωριστικοί κωδικοί καθίστανται άκυροι και οι οικονομικοί φορείς διασφαλίζουν ότι δεν χρησιμοποιούνται για την επισήμανση μονάδων συσκευασίας ή γενικών συσκευασιών.

2. Το σύστημα αποθετηρίων διασφαλίζει ότι οι μοναδικοί αναγνωριστικοί κωδικοί που δεν έχουν χρησιμοποιηθεί εντός του εξάμηνου χρονικού διαστήματος που αναφέρεται στην παράγραφο 1 απενεργοποιούνται αυτόματα.

3. Οι κατασκευαστές και οι εισαγωγείς μπορούν να επιτύχουν την απενεργοποίηση μοναδικών αναγνωριστικών κωδικών ανά πάσα στιγμή, με την υποβολή αιτήματος απενεργοποίησης στο οικείο κύριο αποθετήριο. Οι λοιποί οικονομικοί φορείς μπορούν να επιτύχουν την απενεργοποίηση μοναδικών αναγνωριστικών κωδικών με την υποβολή αιτήματος απενεργοποίησης μέσω του δρομολογητή. Το αίτημα απενεργοποίησης υποβάλλεται ηλεκτρονικά, σύμφωνα με το άρθρο 36, και περιέχει τις πληροφορίες που προβλέπονται στο παράρτημα II κεφάλαιο II τμήμα 2 σημείο 2.3, στη μορφή που αναφέρεται εκεί. Η απενεργοποίηση δεν θίγει την ακεραιότητα των πληροφοριών που έχουν ήδη αποθηκευτεί σε σχέση με τον μοναδικό αναγνωριστικό κωδικό.

ΤΜΗΜΑ 2

Μοναδικοί αναγνωριστικοί κωδικοί σε επίπεδο μονάδας συσκευασίας

Άρθρο 6

Επισήμανση μέσω ΜΑΚ επιπέδου μονάδας συσκευασίας

1. Οι κατασκευαστές και οι εισαγωγείς επισημαίνουν κάθε μονάδα συσκευασίας που κατασκευάζεται ή εισάγεται στην Ένωση με μοναδικό αναγνωριστικό κωδικό («ΜΑΚ επιπέδου μονάδας συσκευασίας») που πληροί τους όρους του άρθρου 8.

2. Στην περίπτωση των προϊόντων καπνού που κατασκευάζονται εκτός της Ένωσης, ο ΜΑΚ επιπέδου μονάδας συσκευασίας εφαρμόζεται στη μονάδα συσκευασίας πριν από την εισαγωγή του προϊόντος καπνού στην Ένωση.

Άρθρο 7

Επαλήθευση των ΜΑΚ επιπέδου μονάδας συσκευασίας

1. Οι κατασκευαστές και οι εισαγωγείς διασφαλίζουν ότι η εφαρμογή των ΜΑΚ επιπέδου μονάδας συσκευασίας ακολουθείται αμέσως από επαλήθευση των εν λόγω ΜΑΚ επιπέδου μονάδας συσκευασίας όσον αφορά τη σωστή εφαρμογή και την αναγνωσιμότητά τους.

2. Η διαδικασία της παραγράφου 1 προστατεύεται με μηχανισμό αποτροπής των παρεμβάσεων παραποίησης τον οποίο παρέχει και εγκαθιστά ανεξάρτητο τρίτο μέρος, το οποίο υποβάλλει δήλωση στα οικεία κράτη μέλη και στην Επιτροπή ότι ο εγκατεστημένος μηχανισμός πληροί τις απαιτήσεις του παρόντος κανονισμού.

3. Αν η διαδικασία της παραγράφου 1 δεν επιβεβαιώσει την ορθή εφαρμογή και την πλήρη αναγνωσιμότητα του ΜΑΚ επιπέδου μονάδας συσκευασίας, οι κατασκευαστές και οι εισαγωγείς εφαρμόζουν εκ νέου τον ΜΑΚ επιπέδου μονάδας συσκευασίας.

4. Οι κατασκευαστές και οι εισαγωγείς διασφαλίζουν ότι οι πληροφορίες που καταγράφονται από τον μηχανισμό αποτροπής των παρεμβάσεων παραποίησης παραμένουν διαθέσιμες για διάστημα εννέα μηνών από την καταγραφή τους.

5. Οι κατασκευαστές και οι εισαγωγείς παρέχουν, κατόπιν αιτήματος των κρατών μελών, πλήρη πρόσβαση στο αρχείο της διαδικασίας επαλήθευσης που δημιουργήθηκε από τον μηχανισμό αποτροπής των παρεμβάσεων παραποίησης.

6. Κατά παρέκκλιση από τις παραγράφους 2, 4 και 5, η υποχρέωση εγκατάστασης μηχανισμού αποτροπής των παρεμβάσεων παραποίησης δεν εφαρμόζεται:

Άρθρο 8

Δομή των ΜΑΚ επιπέδου μονάδας συσκευασίας

1. Κάθε μονάδα συσκευασίας προϊόντων καπνού επισημαίνεται με ΜΑΚ επιπέδου μονάδας συσκευασίας. Αυτός αποτελείται από μια ακολουθία αλφαριθμητικών χαρακτήρων, η οποία είναι όσο το δυνατόν συντομότερη και σε κάθε περίπτωση δεν υπερβαίνει τους 50 χαρακτήρες. Η ακολουθία προσδιορίζει μοναδικά μια συγκεκριμένη μονάδα συσκευασίας και αποτελείται από τα ακόλουθα στοιχεία δεδομένων:

2. Οι εκδότες αναγνωριστικών κωδικών είναι υπεύθυνοι για τη δημιουργία κωδικού που αποτελείται από τα στοιχεία που απαριθμούνται στην παράγραφο 1 στοιχεία α), β) και γ).

3. Οι κατασκευαστές ή οι εισαγωγείς προσθέτουν τη χρονοσφραγίδα που αναφέρεται στην παράγραφο 1 στοιχείο δ) στον κωδικό που δημιουργείται από τον εκδότη αναγνωριστικών κωδικών σύμφωνα με την παράγραφο 2.

4. Οι ΜΑΚ επιπέδου μονάδας συσκευασίας δεν περιλαμβάνουν στοιχεία δεδομένων πέραν των απαριθμούμενων στην παράγραφο 1.

Στις περιπτώσεις που οι εκδότες αναγνωριστικών κωδικών χρησιμοποιούν κρυπτογράφηση ή συμπίεση για τη δημιουργία ΜΑΚ επιπέδου μονάδας συσκευασίας, ενημερώνουν τις αρμόδιες αρχές των κρατών μελών και την Επιτροπή για τους αλγόριθμους που χρησιμοποιούνται για την εν λόγω κρυπτογράφηση και συμπίεση. Οι ΜΑΚ επιπέδου μονάδας συσκευασίας δεν επαναχρησιμοποιούνται.

Άρθρο 9

Αίτημα και έκδοση ΜΑΚ επιπέδου μονάδας συσκευασίας

1. Οι κατασκευαστές και οι εισαγωγείς αποστέλλουν αίτημα στον αρμόδιο εκδότη αναγνωριστικών κωδικών για τους ΜΑΚ επιπέδου μονάδας συσκευασίας που αναφέρονται στο άρθρο 8. Τα αιτήματα υποβάλλονται ηλεκτρονικά, σύμφωνα με το άρθρο 36.

2. Οι κατασκευαστές και οι εισαγωγείς που υποβάλλουν τέτοιο αίτημα παρέχουν τις πληροφορίες που προβλέπονται στο παράρτημα II κεφάλαιο II τμήμα 2 σημείο 2.1., στη μορφή που αναφέρεται εκεί.

3. Ο εκδότης αναγνωριστικών κωδικών, εντός δύο εργάσιμων ημερών από την παραλαβή του αιτήματος και με τη σειρά που αναφέρεται:

4. Ωστόσο, κράτος μέλος μπορεί να επιβάλλει στους εκδότες αναγνωριστικών κωδικών να προσφέρουν υλική παράδοση των ΜΑΚ επιπέδου μονάδας συσκευασίας ως εναλλακτική επιλογή αντί της ηλεκτρονικής παράδοσης. Στις περιπτώσεις που προσφέρεται υλική παράδοση των ΜΑΚ επιπέδου μονάδας συσκευασίας, οι κατασκευαστές και οι εισαγωγείς προσδιορίζουν αν ζητείται υλική παράδοση. Στην περίπτωση αυτή, ο εκδότης αναγνωριστικών κωδικών, εντός 10 εργάσιμων ημερών από την παραλαβή του αιτήματος και με την εξής σειρά:

5. Εντός μίας εργάσιμης ημέρας, οι κατασκευαστές και οι εισαγωγείς μπορούν να ακυρώσουν αίτημα που έχει αποσταλεί σύμφωνα με την παράγραφο 1, μέσω μηνύματος ανάκλησης, όπως ορίζεται αναλυτικότερα στο παράρτημα II κεφάλαιο II τμήμα 5 σημείο 5.

ΤΜΗΜΑ 3

Μοναδικοί αναγνωριστικοί κωδικοί σε επίπεδο γενικής συσκευασίας

Άρθρο 10

Επισήμανση μέσω ΜΑΚ επιπέδου γενικής συσκευασίας

1. Όταν οικονομικοί φορείς επιλέγουν να συμμορφωθούν με τις υποχρεώσεις καταγραφής που προβλέπονται στο άρθρο 15 παράγραφος 5 της οδηγίας 2014/40/ΕΕ μέσω της καταγραφής της γενικής συσκευασίας, επισημαίνουν τις γενικές συσκευασίες που περιέχουν προϊόντα καπνού με μοναδικό αναγνωριστικό κωδικό («ΜΑΚ επιπέδου γενικής συσκευασίας»).

2. Οι ΜΑΚ επιπέδου γενικής συσκευασίας δημιουργούνται και εκδίδονται βάσει αιτήματος στον αρμόδιο εκδότη αναγνωριστικών κωδικών ή απευθείας από τον οικονομικό φορέα.

3. Όταν ο ΜΑΚ επιπέδου γενικής συσκευασίας δημιουργείται βάσει αιτήματος στον αρμόδιο εκδότη αναγνωριστικών κωδικών, συμμορφώνεται με τη δομή που ορίζεται στο άρθρο 11 παράγραφος 1.

4. Όταν ο ΜΑΚ επιπέδου γενικής συσκευασίας δημιουργείται απευθείας από τον οικονομικό φορέα, συνίσταται σε ατομικό κωδικό μονάδας που δημιουργείται σύμφωνα με το πρότυπο ISO/IEC 15459-1:2014 ή το πρότυπο ISO/IEC 15459-4:2014, ή το πλέον πρόσφατο ισοδύναμό τους.

Άρθρο 11

Δομή των ΜΑΚ επιπέδου γενικής συσκευασίας που δημιουργούνται από εκδότες αναγνωριστικών κωδικών

1. Όσον αφορά τους ΜΑΚ επιπέδου γενικής συσκευασίας που δημιουργούνται βάσει αιτήματος στον αρμόδιο εκδότη αναγνωριστικών κωδικών, η δομή του ΜΑΚ επιπέδου γενικής συσκευασίας αποτελείται από μια ακολουθία έως 100 κατ' ανώτατο όριο αλφαριθμητικών χαρακτήρων η οποία προσδιορίζει μοναδικά μια συγκεκριμένη γενική συσκευασία και αποτελείται από τα ακόλουθα στοιχεία δεδομένων:

2. Οι εκδότες αναγνωριστικών κωδικών είναι υπεύθυνοι για τη δημιουργία κωδικού που αποτελείται από τα στοιχεία που απαριθμούνται στην παράγραφο 1 στοιχεία α), β) και γ).

3. Οι οικονομικοί φορείς προσθέτουν τη χρονοσφραγίδα που αναφέρεται στην παράγραφο 1 στοιχείο δ) στον κωδικό που δημιουργείται από τον εκδότη αναγνωριστικών κωδικών σύμφωνα με την παράγραφο 2.

4. Ο ΜΑΚ επιπέδου γενικής συσκευασίας μπορεί να συμπληρώνεται από τον οικονομικό φορέα με πρόσθετες πληροφορίες, υπό τον όρο να μη γίνεται υπέρβαση του ανώτατου ορίου χαρακτήρων που καθορίζεται στην παράγραφο 1. Κάθε τέτοια πληροφορία μπορεί να εμφανίζεται μόνο μετά τα δεδομένα που αναφέρονται στην παράγραφο 1.

Άρθρο 12

Σχέση μεταξύ των επιπέδων ΜΑΚ

1. Ο ΜΑΚ επιπέδου γενικής συσκευασίας είναι ικανός να προσδιορίζει τον κατάλογο όλων των μοναδικών αναγνωριστικών κωδικών που περιέχονται στη γενική συσκευασία μέσω ηλεκτρονικά προσβάσιμου συνδέσμου προς το σύστημα αποθετηρίων.

▼C1

2. Προς τον σκοπό της δημιουργίας του συνδέσμου που αναφέρεται στην παράγραφο 1, οι κατασκευαστές και οι εισαγωγείς διαβιβάζουν στο κύριο αποθετήριό τους τις πληροφορίες που προβλέπονται στο παράρτημα II κεφάλαιο II τμήμα 3 σημείο 3.2., στη μορφή που αναφέρεται εκεί.

3. Προς τον σκοπό της δημιουργίας του συνδέσμου που αναφέρεται στην παράγραφο 1, οι οικονομικοί φορείς πέραν των κατασκευαστών και των εισαγωγέων διαβιβάζουν μέσω του δρομολογητή στο δευτερεύον αποθετήριο τις πληροφορίες που προβλέπονται στο παράρτημα II κεφάλαιο II τμήμα 3 σημείο 3.2., στη μορφή που αναφέρεται εκεί.

▼B

Άρθρο 13

Αίτημα και έκδοση ΜΑΚ επιπέδου γενικής συσκευασίας δημιουργημένων από εκδότες αναγνωριστικών κωδικών

1. Οι οικονομικοί φορείς που ζητούν ΜΑΚ επιπέδου γενικής συσκευασίας βάσει αιτήματος στον αρμόδιο εκδότη αναγνωριστικών κωδικών υποβάλλουν το εν λόγω αίτημά τους ηλεκτρονικά, σύμφωνα με το άρθρο 36.

2. Οι οικονομικοί φορείς που υποβάλλουν τέτοιο αίτημα παρέχουν τις πληροφορίες που προβλέπονται στο παράρτημα II κεφάλαιο II τμήμα 2 σημείο 2.2., στη μορφή που αναφέρεται εκεί.

3. Για τους κατασκευαστές και τους εισαγωγείς, ο εκδότης αναγνωριστικών κωδικών, εντός δύο εργάσιμων ημερών από την παραλαβή του αιτήματος και με τη σειρά που αναφέρεται:

4. Για τους οικονομικούς φορείς πέραν των κατασκευαστών και των εισαγωγέων, ο εκδότης αναγνωριστικών κωδικών, εντός δύο εργάσιμων ημερών από την παραλαβή του αιτήματος και με τη σειρά που αναφέρεται:

▼C1

▼B

5. Εντός μίας εργάσιμης ημέρας, οι οικονομικοί φορείς μπορούν να ακυρώσουν αίτημα που έχει αποσταλεί σύμφωνα με την παράγραφο 1, μέσω μηνύματος ανάκλησης, όπως ορίζεται αναλυτικότερα στο παράρτημα II κεφάλαιο II τμήμα 5 σημείο 5, στη μορφή που αναφέρεται εκεί.

6. Οι ΜΑΚ επιπέδου γενικής συσκευασίας που έχουν εκδοθεί από τους αρμόδιους εκδότες αναγνωριστικών κωδικών δεν επαναχρησιμοποιούνται.

ΚΕΦΑΛΑΙΟ III

ΑΝΑΓΝΩΡΙΣΤΙΚΟΙ ΚΩΔΙΚΟΙ ΓΙΑ ΟΙΚΟΝΟΜΙΚΟΥΣ ΦΟΡΕΊΣ, ΜΟΝΑΔΕΣ ΚΑΙ ΜΗΧΑΝΉΜΑΤΑ

Άρθρο 14

Αίτημα για αναγνωριστικό κωδικό οικονομικού φορέα

1. Οι οικονομικοί φορείς και οι φορείς εκμετάλλευσης πρώτων καταστημάτων λιανικής πώλησης υποβάλλουν αίτημα για αναγνωριστικό κωδικό οικονομικού φορέα από τον εκδότη αναγνωριστικών κωδικών που είναι αρμόδιος για κάθε κράτος μέλος στο οποίο διαχειρίζονται τουλάχιστον μία μονάδα. Οι εισαγωγείς υποβάλλουν αίτημα για αναγνωριστικό κωδικό από τον εκδότη αναγνωριστικών κωδικών που είναι αρμόδιος για κάθε κράτος μέλος στην αγορά του οποίου διαθέτουν τα προϊόντα τους.

2. Οι οικονομικοί φορείς και οι φορείς εκμετάλλευσης πρώτων καταστημάτων λιανικής πώλησης που υποβάλλουν αίτημα σύμφωνα με την παράγραφο 1 παρέχουν τις πληροφορίες που προβλέπονται στο παράρτημα II κεφάλαιο II τμήμα 1 σημείο 1.1, στη μορφή που αναφέρεται εκεί.

3. Για τους φορείς εκμετάλλευσης πρώτων καταστημάτων λιανικής πώλησης, η υποχρέωση υποβολής αιτήματος για αναγνωριστικό κωδικό οικονομικού φορέα μπορεί επίσης να εκπληρωθεί από οποιονδήποτε άλλο καταχωρισμένο οικονομικό φορέα. Η εν λόγω καταχώριση από τρίτο μέρος υπόκειται στη συγκατάθεση του φορέα εκμετάλλευσης του πρώτου καταστήματος λιανικής πώλησης. Το τρίτο μέρος ενημερώνει τον φορέα εκμετάλλευσης του πρώτου καταστήματος λιανικής πώλησης σχετικά με τα πλήρη στοιχεία της καταχώρισης, συμπεριλαμβανομένου του αναγνωριστικού κωδικού οικονομικού φορέα που έχει χορηγηθεί.

4. Οι οικονομικοί φορείς και οι φορείς εκμετάλλευσης πρώτων καταστημάτων λιανικής πώλησης ενημερώνουν τον εκδότη αναγνωριστικών κωδικών σχετικά με τους αναγνωριστικούς κωδικούς οικονομικού φορέα που τυχόν τους έχουν χορηγηθεί από άλλους εκδότες αναγνωριστικών κωδικών. Αν δεν τις διαθέτουν κατά τον χρόνο της καταχώρισης, οι οικονομικοί φορείς παρέχουν τις εν λόγω πληροφορίες το αργότερο εντός δύο εργάσιμων ημερών από την παραλαβή των αναγνωριστικών κωδικών οικονομικού φορέα που έχουν χορηγηθεί από άλλον εκδότη αναγνωριστικών κωδικών.

5. Κάθε μεταβολή στις πληροφορίες που παρασχέθηκαν με το αρχικό έντυπο αιτήματος και κάθε διακοπή δραστηριοτήτων του φορέα κοινοποιούνται αμελλητί από τον οικείο φορέα στον εκδότη αναγνωριστικών κωδικών, στη μορφή που αναφέρεται στο παράρτημα II κεφάλαιο II τμήμα 1 σημεία 1.2. και 1.3.

Άρθρο 15

Έκδοση και καταχώριση αναγνωριστικών κωδικών οικονομικού φορέα

1. Μόλις παραλάβει αίτημα σύμφωνα με το άρθρο 14, ο εκδότης αναγνωριστικών κωδικών δημιουργεί αναγνωριστικό κωδικό οικονομικού φορέα, ο οποίος αποτελείται από τα ακόλουθα στοιχεία δεδομένων, τοποθετημένα με την ακόλουθη σειρά:

2. Εντός δύο εργάσιμων ημερών, ο εκδότης αναγνωριστικών κωδικών διαβιβάζει τον κωδικό στον αιτούντα φορέα.

3. Όλες οι πληροφορίες που παρασχέθηκαν στον εκδότη αναγνωριστικών κωδικών σύμφωνα με το άρθρο 14 παράγραφος 2 και οι αντίστοιχοι αναγνωριστικοί κωδικοί καταχωρίζονται σε μητρώο που πρέπει να δημιουργήσει, να διαχειρίζεται και να ενημερώνει ο αρμόδιος εκδότης αναγνωριστικών κωδικών.

4. Σε δεόντως δικαιολογημένες περιπτώσεις, τα κράτη μέλη μπορούν, σύμφωνα με την εθνική τους νομοθεσία, να επιβάλλουν στον εκδότη αναγνωριστικών κωδικών να απενεργοποιήσει αναγνωριστικό κωδικό οικονομικού φορέα. Στις περιπτώσεις αυτές, το κράτος μέλος ενημερώνει τον οικονομικό φορέα ή τον φορέα εκμετάλλευσης πρώτου καταστήματος λιανικής πώλησης για την απενεργοποίηση και τους λόγους αυτής. Η απενεργοποίηση αναγνωριστικού κωδικού οικονομικού φορέα συνεπάγεται την αυτόματη απενεργοποίηση των συναφών αναγνωριστικών κωδικών μονάδας και μηχανήματος.

5. Οι οικονομικοί φορείς και οι φορείς εκμετάλλευσης πρώτων καταστημάτων λιανικής πώλησης ανταλλάσσουν πληροφορίες σχετικά με τους εκατέρωθεν αναγνωριστικούς κωδικούς τους οικονομικού φορέα, προκειμένου να παρέχεται η δυνατότητα στους οικονομικούς φορείς να καταγράφουν και να διαβιβάζουν τις σχετικές συναλλακτικές πληροφορίες, όπως προβλέπεται στο άρθρο 33.

Άρθρο 16

Αίτημα για αναγνωριστικό κωδικό μονάδας

1. Όλες οι μονάδες από την κατασκευή έως το πρώτο κατάστημα λιανικής πώλησης ταυτοποιούνται με κωδικό («αναγνωριστικός κωδικός μονάδας») που δημιουργείται από τον εκδότη αναγνωριστικών κωδικών που είναι αρμόδιος για την επικράτεια στην οποία βρίσκεται η μονάδα.

2. Οι οικονομικοί φορείς και οι φορείς εκμετάλλευσης πρώτου καταστήματος λιανικής πώλησης υποβάλλουν αίτημα για αναγνωριστικό κωδικό μονάδας, παρέχοντας στον εκδότη αναγνωριστικών κωδικών τις πληροφορίες που προβλέπονται στο παράρτημα II κεφάλαιο II τμήμα 1 σημείο 1.4, στη μορφή που αναφέρεται εκεί.

3. Για τα πρώτα καταστήματα λιανικής πώλησης, η υποχρέωση υποβολής αιτήματος για αναγνωριστικό κωδικό μονάδας βαρύνει τον φορέα εκμετάλλευσης του πρώτου καταστήματος λιανικής πώλησης. Η εν λόγω υποχρέωση μπορεί επίσης να εκπληρωθεί από οποιονδήποτε άλλο καταχωρισμένο οικονομικό φορέα, ο οποίος μπορεί να ενεργεί για λογαριασμό του φορέα εκμετάλλευσης του πρώτου καταστήματος λιανικής πώλησης. Η καταχώριση από τρίτο μέρος υπόκειται στη συγκατάθεση του φορέα εκμετάλλευσης του πρώτου καταστήματος λιανικής πώλησης. Το τρίτο μέρος ενημερώνει τον φορέα εκμετάλλευσης του πρώτου καταστήματος λιανικής πώλησης σχετικά με τα πλήρη στοιχεία της καταχώρισης, συμπεριλαμβανομένου του αναγνωριστικού κωδικού μονάδας που έχει χορηγηθεί.

4. Η υποχρέωση υποβολής αιτήματος για αναγνωριστικό κωδικό μονάδας που αφορά μονάδα κατασκευής που βρίσκεται εκτός της Ένωσης βαρύνει τον εισαγωγέα που είναι εγκατεστημένος εντός της Ένωσης. Ο εισαγωγέας υποβάλλει αίτημα σε οποιονδήποτε εκδότη αναγνωριστικών κωδικών που έχει διοριστεί από κράτος μέλος στην αγορά του οποίου διαθέτει τα προϊόντα του. Η καταχώριση από τον εισαγωγέα υπόκειται στη συγκατάθεση του φορέα που είναι υπεύθυνος για τη μονάδα κατασκευής τρίτης χώρας. Ο εισαγωγέας ενημερώνει τον οικονομικό φορέα που είναι υπεύθυνος για τη μονάδα κατασκευής τρίτης χώρας σχετικά με τα πλήρη στοιχεία της καταχώρισης, συμπεριλαμβανομένου του αναγνωριστικού κωδικού μονάδας που έχει χορηγηθεί.

5. Κάθε μεταβολή στις πληροφορίες που παρασχέθηκαν με το αρχικό έντυπο αιτήματος και κάθε διακοπή της λειτουργίας μονάδας κοινοποιούνται αμελλητί από τον οικονομικό φορέα στον εκδότη αναγνωριστικών κωδικών, στη μορφή που αναφέρεται στο παράρτημα II κεφάλαιο II τμήμα 1 σημεία 1.5. και 1.6.

Άρθρο 17

Έκδοση και καταχώριση αναγνωριστικών κωδικών μονάδας

1. Μόλις παραλάβει αίτημα σύμφωνα με το άρθρο 16, ο εκδότης αναγνωριστικών κωδικών δημιουργεί αναγνωριστικό κωδικό μονάδας, ο οποίος αποτελείται από τα ακόλουθα στοιχεία δεδομένων, τοποθετημένα με την ακόλουθη σειρά:

2. Εντός δύο εργάσιμων ημερών από την παραλαβή του αιτήματος, ο εκδότης αναγνωριστικών κωδικών διαβιβάζει τον κωδικό στον αιτούντα φορέα.

3. Όλες οι πληροφορίες που παρασχέθηκαν στον εκδότη αναγνωριστικών κωδικών σύμφωνα με το άρθρο 16 παράγραφος 2 και οι αντίστοιχοι αναγνωριστικοί κωδικοί καταχωρίζονται σε μητρώο που πρέπει να δημιουργήσει, να διαχειρίζεται και να ενημερώνει ο αρμόδιος εκδότης αναγνωριστικών κωδικών.

4. Σε δεόντως δικαιολογημένες περιπτώσεις, τα κράτη μέλη μπορούν να επιβάλλουν στον εκδότη αναγνωριστικών κωδικών να απενεργοποιήσει αναγνωριστικό κωδικό μονάδας. Στις περιπτώσεις αυτές, το κράτος μέλος ενημερώνει τον οικονομικό φορέα ή τον φορέα εκμετάλλευσης πρώτου καταστήματος λιανικής πώλησης για την απενεργοποίηση και τους λόγους αυτής. Η απενεργοποίηση αναγνωριστικού κωδικού μονάδας συνεπάγεται την αυτόματη απενεργοποίηση των συναφών αναγνωριστικών κωδικών μηχανήματος.

▼C1

5. Οι οικονομικοί φορείς και οι φορείς εκμετάλλευσης πρώτων καταστημάτων λιανικής πώλησης ανταλλάσσουν πληροφορίες σχετικά με τους εκατέρωθεν αναγνωριστικούς κωδικούς τους μονάδας, προκειμένου να παρέχεται η δυνατότητα στους οικονομικούς φορείς να καταγράφουν και να διαβιβάζουν τις σχετικές πληροφορίες για τις κινήσεις προϊόντων, όπως προβλέπεται στο άρθρο 32.

▼B

Άρθρο 18

Αίτημα για αναγνωριστικό κωδικό μηχανήματος

1. Κάθε μηχάνημα ταυτοποιείται με κωδικό («αναγνωριστικός κωδικός μηχανήματος») που δημιουργείται από τον εκδότη αναγνωριστικών κωδικών που είναι αρμόδιος για την επικράτεια στην οποία βρίσκεται το μηχάνημα.

2. Οι κατασκευαστές και οι εισαγωγείς υποβάλλουν αίτημα για αναγνωριστικό κωδικό μηχανήματος, παρέχοντας στον εκδότη αναγνωριστικών κωδικών τις πληροφορίες που προβλέπονται στο παράρτημα II κεφάλαιο II τμήμα 1 σημείο 1.7, στη μορφή που αναφέρεται εκεί.

3. Η υποχρέωση υποβολής αιτήματος για αναγνωριστικό κωδικό μηχανήματος που αφορά μηχάνημα το οποίο βρίσκεται σε μονάδα κατασκευής εκτός της Ένωσης βαρύνει τον εισαγωγέα που είναι εγκατεστημένος εντός της Ένωσης. Ο εισαγωγέας υποβάλλει αίτημα σε οποιονδήποτε εκδότη αναγνωριστικών κωδικών που έχει διοριστεί από κράτος μέλος στην αγορά του οποίου διαθέτει τα προϊόντα του. Η καταχώριση από τον εισαγωγέα υπόκειται στη συγκατάθεση του φορέα που είναι υπεύθυνος για τη μονάδα κατασκευής τρίτης χώρας. Ο εισαγωγέας ενημερώνει τον οικονομικό φορέα που είναι υπεύθυνος για τη μονάδα κατασκευής τρίτης χώρας σχετικά με τα πλήρη στοιχεία της καταχώρισης, συμπεριλαμβανομένου του αναγνωριστικού κωδικού μηχανήματος που έχει χορηγηθεί.

4. Κάθε μεταβολή στις πληροφορίες που παρασχέθηκαν με το αρχικό έντυπο αιτήματος και κάθε παροπλισμός του καταχωρισμένου μηχανήματος κοινοποιείται αμελλητί από τον κατασκευαστή ή τον εισαγωγέα στον εκδότη αναγνωριστικών κωδικών, στη μορφή που αναφέρεται στο παράρτημα II κεφάλαιο II τμήμα 1 σημεία 1.8. και 1.9.

Άρθρο 19

Έκδοση και καταχώριση αναγνωριστικών κωδικών μηχανημάτων

1. Μόλις παραλάβει αίτημα σύμφωνα με το άρθρο 18, ο εκδότης αναγνωριστικών κωδικών δημιουργεί αναγνωριστικό κωδικό μηχανήματος, ο οποίος αποτελείται από τα ακόλουθα στοιχεία δεδομένων, τοποθετημένα με την ακόλουθη σειρά:

2. Εντός δύο εργάσιμων ημερών, ο εκδότης αναγνωριστικών κωδικών διαβιβάζει τον κωδικό στον αιτούντα φορέα.

3. Όλες οι πληροφορίες που παρασχέθηκαν στον εκδότη αναγνωριστικών κωδικών σύμφωνα με το άρθρο 18 παράγραφος 2 και οι αντίστοιχοι αναγνωριστικοί κωδικοί καταχωρίζονται σε μητρώο που πρέπει να δημιουργήσει, να διαχειρίζεται και να ενημερώνει ο αρμόδιος εκδότης αναγνωριστικών κωδικών.

4. Σε δεόντως δικαιολογημένες περιπτώσεις, τα κράτη μέλη μπορούν να επιβάλλουν στον εκδότη αναγνωριστικών κωδικών να απενεργοποιήσει αναγνωριστικό κωδικό μηχανήματος. Στις περιπτώσεις αυτές, το κράτος μέλος ενημερώνει τους κατασκευαστές και τους εισαγωγείς για την απενεργοποίηση και τους λόγους αυτής.

Άρθρο 20

Μεταφορά επίπεδων αρχείων χωρίς σύνδεση και μητρώων

1. Οι εκδότες αναγνωριστικών κωδικών δημιουργούν επίπεδα αρχεία χωρίς σύνδεση, καθώς και μητρώα σχετικά με τις πληροφορίες που αναφέρονται στο άρθρο 14 παράγραφος 2, στο άρθρο 16 παράγραφος 2 και στο άρθρο 18 παράγραφος 2, μαζί με επεξηγηματικές σημειώσεις σχετικά με τη δομή τους.

2. Τα επίπεδα αρχεία χωρίς σύνδεση δεν είναι μεγαλύτερα από δύο gigabyte ανά εκδότη αναγνωριστικών κωδικών. Κάθε γραμμή του επίπεδου αρχείου περιέχει μία εγγραφή με πεδία που χωρίζονται από οριοθέτες, όπως κόμματα ή στηλοθέτες.

3. Οι εκδότες αναγνωριστικών κωδικών διασφαλίζουν ότι παρέχεται ηλεκτρονικά μέσω του δρομολογητή στο δευτερεύον αποθετήριο επικαιροποιημένο αντίγραφο όλων των επίπεδων αρχείων χωρίς σύνδεση, των μητρώων και των σχετικών επεξηγηματικών σημειώσεων.

4. Τα κράτη μέλη μπορούν να προσαρμόζουν το όριο μεγέθους για τα επίπεδα αρχεία εκτός σύνδεσης που αναφέρεται στην παράγραφο 2, λαμβάνοντας υπόψη τόσο το μέσο μέγεθος της διαθέσιμης μνήμης που είναι εγκατεστημένη στις συσκευές επαλήθευσης που χρησιμοποιούνται για απογραμμικούς ελέγχους μοναδικών αναγνωριστικών κωδικών όσο και τον συνολικό αριθμό εκδοτών αναγνωριστικών κωδικών.

ΚΕΦΑΛΑΙΟ IV

ΦΟΡΕΙΣ ΔΕΔΟΜΕΝΩΝ

Άρθρο 21

Φορείς δεδομένων για τους μοναδικούς αναγνωριστικούς κωδικούς

1. Οι ΜΑΚ επιπέδου μονάδας συσκευασίας κωδικοποιούνται με χρήση τουλάχιστον ενός από τα ακόλουθα είδη φορέων δεδομένων:

γ) κωδικό DotCode αναγνώσιμο από οπτικές συσκευές, με ανίχνευση και διόρθωση σφαλμάτων ισοδύναμη ή υψηλότερη από εκείνη που παρέχεται με τον αλγόριθμο διόρθωσης σφαλμάτων Reed-Solomon, με τον αριθμό χαρακτήρων ελέγχου (NC) ίσο με τρία συν τον αριθμό των χαρακτήρων δεδομένων (ND) διαιρούμενο διά δύο (NC = 3 + ND/2). Οι γραμμωτοί κώδικες που πληρούν τους όρους της προδιαγραφής συμβολογίας ISS DotCode που δημοσιεύεται από την Association for Automatic Identification and Mobility («AIM») (αναθεώρηση 3.0, Αύγουστος 2014) θεωρείται ότι πληρούν τις απαιτήσεις του παρόντος στοιχείου.